ગત રવિવારે રાત્રે કૃષ્ણ જન્મ થતા જ આખા દેશમાં જન્માષ્ટમીની ધૂમ મચી ગઈ, તો મુંબઈમાં સોમવારનો આખો દિવસ ગોવિંદાઓની ટોળીઓ દહી હાંડી ફોડતા દેખાઈ. મુંબઈમાં ઠેર-ઠેર દહી હાંડી ઉત્સવો યોજાયા કે જેમાં ગોવિંદાઓએ દહી હાંડી ફોડી. આ ઉત્સવમાં મુંબઈ માયાનગરીમાં જ આવેલ બૉલીવુડ પણ મોટા ઉપાડે ભાગ લે છે. સોમવારે મુંબઈ ખાતે યોજાયેલ રામ કદમ દ્વારા યોજાયેલ દહી હાંડી ઉત્સવમાં બિપાશા બાસુ, કાયનાત અરોરા, ગોવિંદા, બોમન ઈરાની, અનિલ કપૂર સહિતની અનેક હસ્તીઓએ ભાગ લીધો હતો.